Gesin Van Gearresteerde Voorganger In Kuba Uit Hul Huis Gesit - Joy! Digital
Gesin Van Gearresteerde Voorganger In Kuba Uit Hul Huis Gesit
In Kuba is die gesin van pastoor Yarian Sierra Madrigal, uit hul huis gesit. Die plaaslike kerk huisves hulle nou.
Madrigal is op 11 Julie gevange geneem omdat hy die Kubaanse kommunistiese regime gekritiseer het. Toe sy vrou die arrestasie kritiseer, is die persoon by wie hulle die huis huur onder druk geplaas om die gesin uit die huis te sit.
Pastoor Yeremi Blanco is ook in hegtenis geneem. Madrigal se vrou, Claudia Salazar, het heftig kapsie gemaak. "My man en pastoor Blanco is hoogs gewaardeerde Kubaanse burgers. Hulle is gesinsmense, liefdevolle vaders met wonderlike lewensverhale. Hulle is op geen manier misdadigers nie, hulle is manne van God wie se mening van die van die regering verskil en hulle het die reg om uiting te gee aan hulle gevoelens." 'n Dag later is Claudia toe uit haar huis gesit.
Christian Today berig ook dat 'n derde predikant, Lorenzo Rosales Fajardo, ook saam met sy seun in hegtenis geneem is. Volgens die Kubaanse regering het hulle 'n oproerigheid veroorsaak. Baie mense het die afgelope weke die strate ingevaar om teen die regering en die ekonomiese krisis wat die land getref het,te betoog.